A Milánóhoz közeli Cernusco sul Naviglióban született. Pályafutását az Internazionale csapatában kezdte 1977-ben és itt mutatkozott be a Serie A-ben. Az Interrel megnyerte az 1978-as olasz kupát. Ezt követően a Serie B-ben szereplő Hellas Verona csapatához igazolt. Előbb feljutottak az első osztályba, majd kivette részét a klub történetének első bajnoki címéből, amit az 1984–85-ös szezonban értek el. 1987-ben a Juventushoz igazolt Gaetano Scirea helyettesítésére. Az 1989–90-es idényben Dino Zoff edzősködése alatt megnyerte az olasz kupát és az UEFA-kupát.